24. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 420 της 18 Ιουν./1 Ιουλ. 1968 (ΦΕΚ Α΄ 141) Περί τρόπου συντάξεως επετηρίδος Τεχνικών Ανθυπασπιστών και Υπαξιωματικών του Στρατού Ξηράς. (Εκδίδεται βάσει του άρθρ. 5 Α.Ν. 268/68, της υπ’ αριθ. 60/Σ.3/12-4-68 αποφ. Α.Σ.Σ. και της υπ’ αριθ. 304/1968 γνωμοδοτήσεως Συμβουλίου Επικρατείας). Σελ. 1216(β) Τεύχος 402-Σελ. 142 Άρθρον μόνον.-Η επετηρίς των τεχνικών Υπαξιωματικών και Ανθυπασπιστών του Στρατού Ξηράς, συντάσσεται κατά τρόπον όμοιον της Επετηρίδος των Αξιωματικών, ήτοι περιλαμβάνει τμήματα εις α είναι εντεταγμένοι κατά σειράν αρχαιότητος οι τεχνικοί Ανθυπασπισταί και οι Τεχνικοί Υπαξιωματικοί ως κάτωθι: α)Πεζικού, Πυροβολικού, Ιππικού-Τεθ/νων, Μηχανικού, Διαβιβάσεων, ΣΕΜ, ΤεΣ., Υγειονομικού και Σ.Κ.Ι., δι’ έν έκαστον των Όπλων και Σωμάτων κεχωρισμένως. β)Πυροτεχνουργών Σ.Υ.Π., γ)Σιδηρουργών Σ.Υ. Π., δ)Ξυλουργών Σ.Υ.Π., ε)Σαγματοποιών Σ.Υ.Π., ς)Ορθοπεδικών Μηχανημάτων, ζ)Τυπογράφων. Εις τον αυτόν επί της Εθνικής Αμύνης Υπουργόν, ανατίθεμεν την δημοσίευσιν και εκτέλεσιν του παρόντος Δ/τος.

[Source: greek_legal_code_raptarchis | Tokens: 988]